Title: ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลาง ฉบับที่ 1798 (พ.ศ. 2550) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ 183 อนุสาวรีย์ชัยสมรภูมิ - พุทธมณฑลสาย 2 - อ้อมน้อย เป็น อนุสาวรีย์ชัยสมรภูมิ - ถนนพุทธมณฑลสาย 2 - อ้อมใหญ่

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๗๙๘ (พ.ศ. ๒๕๕๐)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่
๑๘๓ อนุสาวรีย์ชัยสมรภูมิ - พุทธมณฑลสาย ๒ - อ้อมน้อย
เป็น
อนุสาวรีย์ชัยสมรภูมิ - ถนนพุทธมณฑลสาย ๒  อ้อมใหญ่[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๔๕๗ (พ.ศ. ๒๕๔๗) ประกาศ ณ วันที่ ๑๓ สิงหาคม ๒๕๔๗ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑๘๓ สถานีขนส่งผู้โดยสารกรุงเทพมหานคร
(จตุจักร) - พุทธมณฑลสาย ๒ - อ้อมน้อย เป็น อนุสาวรีย์ชัยสมรภูมิ - พุทธมณฑลสาย ๒
- อ้อมน้อย นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๕/๒๕๕๐
เมื่อวันที่ ๖ มีนาคม ๒๕๕๐ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑๘๓ อนุสาวรีย์ชัยสมรภูมิ
- พุทธมณฑลสาย ๒ - อ้อมน้อย เป็น อนุสาวรีย์ชัยสมรภูมิ - ถนนพุทธมณฑลสาย ๒ 
อ้อมใหญ่โดยให้ใช้รายละเอียดเส้นทางดังต่อไปนี้

สายที่
๑๘๓ อนุสาวรีย์ชัยสมรภูมิ - ถนนพุทธมณฑลสาย ๒ - อ้อมใหญ่
จากอนุสาวรีย์ชัยสมรภูมิไปอ้อมใหญ่
เริ่มต้นจากอนุสาวรีย์ชัยสมรภูมิ ไปตามถนนพญาไทแยกซ้ายไปตามถนนศรีอยุธยา แยกขวาไปตามถนนราชปรารภ
ถึงแยกราชประสงค์ แยกขวาไปตามถนนพระราม ๑ แยกขวาไปตามถนนบรรทัดทอง แยกซ้ายไปตามถนนเพชรบุรี
ถึงแยกยมราช แยกซ้ายไปตามถนนหลานหลวง ข้ามสะพานผ่านฟ้าลีลาศ ไปตามถนนราชดำเนินกลาง
ข้ามสะพานสมเด็จพระปิ่นเกล้า ไปตามถนนสมเด็จพระปิ่นเกล้า ถนนบรมราชชนนี แยกซ้ายไปตามถนนพุทธมณฑลสาย
๒ แยกขวาไปตามถนนเพชรเกษม จนสุดเส้นทางที่อ้อมใหญ่
จากอ้อมใหญ่ไปอนุสาวรีย์ชัยสมรภูมิ
เริ่มต้นจากอ้อมใหญ่ ไปตามถนนเพชรเกษม แล้วไปตามเส้นทางเดิม ถึงแยกประตูน้ำ ไปตามถนนราชปรารภ
แยกซ้ายไปตามถนนราชวิถี จนสุดเส้นทางที่อนุสาวรีย์ชัยสมรภูมิ

ประกาศ
ณ วันที่ ๒๓ มีนาคม พ.ศ. ๒๕๕๐
สุรชัย
ธารสิทธิ์พงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

วัชศักดิ์/ผู้จัดทำ
๒
พฤษภาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๓๖ ง/หน้า ๑๘๑/๒๖ เมษายน ๒๕๕๐